Κωνσταντίνος Καζαντζής

Ο Κωνσταντίνος Καζαντζής (1864 - 1927) ήταν Έλληνας λόγιος, δικηγόρος, καπνέμπορος και πολιτικός. Ασχολήθηκε και με τη δημοσιογραφία. Υπηρέτησε ως Γενικός Διοικητής Δυτικής Μακεδονίας και έπειτα Σάμου.

 Βιογραφία 
Γεννήθηκε στα Ιωάννινα. Σπούδασε Νομικά στο Πανεπιστήμιο των Αθηνών και έπειτα στη Γερμανία, όπου αναγορεύτηκε διδάκτορας. Μετανάστευσε στις ΗΠΑ και επέστρεψε στην ιδιαίτερη πατρίδα του μετά τους Βαλκανικούς Πολέμους.Βιογραφικό Κατά την παραμονή του στις ΗΠΑ στα 1914 ήταν εκπρόσωπος των Ηπειρωτών Αμερικής και από τη θέση αυτή υποστήριξε τις ελληνικές θέσεις ως προς το ζήτημα της Βορείου Ηπείρου.Εγκυκλοπαίδεια Νέα Δομή, Εκδ. Οργανισμός Τεγόπουλου-Μανιατέα, 1996, τ. 15, σελ. 219. Ήταν αντίπαλος του Ελευθερίου Βενιζέλου και εξελέγη βουλευτής δύο φορές, στις εκλογές του Μαΐου και του Δεκεμβρίου του 1915.Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 220, αρ. 565 (αναφέρεται το επώνυμο Καζατζής). 
Άφησε συγγραφικό έργο. Σε μερικά έργα χρησιμοποίησε το εκδοτικό ψευδώνυμο Γούσιας Παπακαζανάς.Μεγάλη Ελληνική Εγκυκλοπαίδεια, Πυρσός 1930, τ. 13, σελ. 448. Το έργο του "Ιστορίες της Πατρίδος μου" (1910) ήταν το πρώτο ολοκληρωμένο λογοτεχνικό κείμενο που τυπώθηκε στην ελληνική γλώσσα στις ΗΠΑ.Ντόρα Τσιμπούκη, Το Βήμα, 10-6-2001.

Πέθανε στην Κέρκυρα το 1927.

 Έργα 
"Ιστορίες της πατρίδος μου" (πρώτη δημοσίευση στον Τύπο το 1909, έκδοση σε βιβλίο το 1910), διηγήματα. Επιμέλεια: Γιώργος Καλογεράς, Τυπωθήτω 2001, σελ. 290, ISBN 9789608041776

 Παραπομπές 

Κατηγορία:Έλληνες δικηγόροι του 19ου αιώνα
Κατηγορία:Βουλευτές Ιωαννίνων
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες λόγιοι του 19ου αιώνα